Østjyllands Politi modtog fredag aften en anmeldelse om, at en 17-årig pige blev chikaneret ved banegårdspladsen i Aarhus

En 17-årig pige fra Skanderborg fik sig en noget ubehagelig oplevelse, da hun fredag aften lidt før klokken 20.00 bliver passet op af en gruppe drenge og piger af anden etnisk herkomst end dansk på banegårdspladsen i Aarhus.

Det skriver Østjyllands Politi i deres døgnrapport.

Pigen, som stod sammen med to veninder, fik hældt cola i håret og blev desuden tiltalt fornærnemligt af gruppen med de andre unge.

Den 17-årige pige og hendes veninder forsøger efterfølgende at slippe væk fra gruppen, men nogle af pigerne løber efter dem, hvor de så slår den 17-årige og hende i håret.

Til BT fortæller den vagthavende ved Østjyllands Politi, at de to parter ikke umiddelbart havde kendskab til hinanden.

- Det virker umotiveret. Der bliver talt grimt, og de har en lidt truende adfærd over for den forurettede. De hælder cola i håret på hende, hvilket hun bliver ophidset over, og det ender med, at hun bliver revet i håret, fortæller han til BT.

Han oplyser desuden, at politiet i øjeblikket forsøger at indhente videoovervågning fra området, og så opfordrer han til, at eventuelle vidner til episoden henvender sig på 114.